คือมีอาการปวดศรีษะมาเกือบสองอาทิตย์จะสามอาทิตย์แล้วค่ะ ในบางครั้งปวดข้างเดียว ข้างซ้ายบ้างข้างขวาบ้าง และบางทีก็ปวดท้ายทอยค่ะ และในการปวดบางครั้งมีอาการหน้ามืดร่วมด้วย ช่วงที่ปวดจะรู้สึกมึนๆค่ะ ไปหา บอกว่าอาจจะเกิดจากการติดเชื้อบอกว่าอาการนี้เป็นไม่นานไม่เกินหนึ่งอาทิตย์น่าจะหายและให้แค่ยาแก้ปวดมากินค่ะ ให้ดูอาการอีกหนึ่งอาทิตย์ถ้าไม่ดีขึ้นให้ไปหาใหม่ ตอนนี้ยังปวดอยู่เลยค่ะ ไม่ทราบว่าเกิดจากอะไรคะ
สวัสดีค่ะ สาเหตุของอาการปวดหัวที่พบได้บ่อย เช่น ความเครียด ไมเกรน ใช้สายตามาก ความดันโลหิตสูง อาการอาจคล้ายคลึงกันหรือแตกต่างกันอย่างชัดเจน อย่างไมเกรนมักพบว่ามีอาการปวดตุ๊บและปวดร้าวไปที่ตา คลื่นไส้ อาเจียน เป็นต้น ส่วนปวดหัวจากความเครียดมักมีอาการปวดตึงหรือปวดบีบที่ขมับค่ะ เมื่อพักผ่อนอย่างเพียงพอร่วมกับทานยาแก้ปวดที่ได้รับมาแล้วอาการควรจะดีขึ้น หากยังไม่ดีขึ้นควรไปพบแพทย์อีกครั้งเพื่อตรวจเพิ่มเติมค่ะนอกจากนี้ยังมีสาเหตุปวดหัวจากการติดเชื้อในระบบประสาทซึ่งพบได้น้อยกว่าสาเหตุที่กล่าวมาเบื้องต้น อาจมีไข้ อาเจียน ทรงตัวลำบาก วินิจฉัยจากการเจาะตรวจน้ำไขสันหลังร่วมด้วยและรักษาโดยยาต้านเชื้อที่เป็นสาเหตุค่ะ